கலித்தொகையில் குறட்பா

குறள் யாப்பு எப்படி இருக்கும் என்பதையும், குறள் யாப்பில் அமைந்த இலக்கியங்களையும் அறிவோம். 

இங்குக் கலித்தொகைப் பாடல்களின் ஊடே கலிப்பாவின் உறுப்பு என்னும் வகைகளில் ஒன்றாக வரும் குறள் யாப்புப் பாடல்கள் சிலவற்றைப் பொருள் விளக்கத்துடன் காணலாம். 
* இவற்றில் அடைப்புக்குறிக்குள் உள்ளவை தனிச்சொல்

### நல்லந்துவனார் பாடிய நெய்தல் கலியில் உள்ளவை
 
ஆய்பூ அடும்பின் அலர்கொண்டு, உதுக்காண்எம்   
கோதை புனைந்த வழி  

 இதோ, பார். இங்குதான் அவன் என் தலையில் தான் பறித்துக்கொண்டு வந்த அடும்பு மலர்களைச் சூட்டினான். 

0

(உதுக் காண் )
சாஅய் மலர்காட்டி, சால்பிலான், யாமாடும்
பாவைகொண் டோடி யுழி 

 இதோ பார். இங்குதான் தன் சாயல் மலரைக் காட்டி தன் சால்புப் பண்பினால் நாம் அப்போது விளையாடிய பாவைப் பொம்மையை எடுத்துக்கொண்டு ஓடினான். 

0

இருளொடியான் ஈங்குழப்ப, என்னின்றிப் பட்டாய்;
அருளிலை; வாழி! சுடர்!

 இருளொடு போராடிக்கொண்டு நான் இங்கே துன்புறுகிறேன். என்னை இங்கே விட்டுவிட்டு நீ மட்டும் மறைந்துவிட்டாய். சூரியனே! நீ வாழ்க!

0

(ஓஒ! )
அழிதகப் பாராதே, அல்லல் குறுகினம்;
காண்பாம் கனங்குழை பண்பு 

 பார்த்தவர்கள் சொல்கின்றனர். ஓ இவள் அழுவதைப் பார்க்கும்போது நமக்குத் துன்பமாக இருக்கிறது. என்றாலும் பண்பு எத்தகையது என்று பார்ப்போம். 

0

உய்யா அருநோய்க்கு உயவாகும் மையல்
உறீஇயாள் ஈத்தஇம் மா 

 பிழைக்க முடியாமல் வருத்தும் இந்த நோய்க்கு அந்தத் துன்பத்தைத் தந்தவள் எனக்குக் கொடுத்தது இந்த மடல்-குதிரை. -- அவன் சொல்கிறான்.

0

படரும் பனைஈன்ற மாவும் சுடரிழை,
நல்கியாள், நல்கிய வை 

 நெஞ்சத் துன்பமும், இந்த மடல்-மாவும் நான் பாடும் இந்த மகள் தந்தவை. 

பூளை, பொலமலர் ஆவிரை வேய்வென்ற
தோளாள் எமக்கீத்த பூ 

 பூளாப் பூவும், பொன் போன்ற ஆவாரம் பூவும் மூங்கில் போன்ற அழகுத் தோளை உடையவள் எனக்குத் தந்த பூக்கள். 

இளையாரும், ஏதி லவரும் உளையயான்
உற்றது உசாவும் துணை 

 இளைஞர்களும், உறவோ பகையோ யாதும் இல்லாதவரும் எனக்கு உற்ற நோய் பற்றி வினவியபோது இவ்வாறெல்லாம் பாடினேன்.

### கபிலர் பாடிய குறிஞ்சிக்கலியில் உள்ளவை

(இன்னும்,) 
கடம் பூண்டு, ஒருகால் நீ வந்தை; உடம்பட்டாள்
என்னாமை என் மெய் தொடு 

 தலைவி சொல்கிறாள் - நான் என் கடமையை மேற்கொண்டு, அவனிடம் சென்றேன் என்பதை அவனிடம் சொல்லமாட்டேன் என்று என் உடம்பைத் தொட்டுச் சத்தியம் செய். உன் சொல்லைக் கேட்டுத்தான் உண்மையில் செல்கிறேன். 
0

(இவள் தந்தை )
காதலின் யார்க்கும் கொடுக்கும், விழுப் பொருள்;
யாது, நீ வேண்டியது? 

 தோழி மேலும் சொல்கிறாள்.இவளது தந்தை விருப்பத்தோடு யாராயிருந்தாலும் விழுமிய செல்வத்தை வழங்குவார். 
உனக்கு என்ன வேண்டும்?

### மருதம் மருதன் இளநாகனார் பாடிய மருதக்கலியில் உள்ளவை
 

(கூறுவேன்; )
மேயாயே போல வினவி, வழிமுறைக்
காயாமை வேண்டுவல், யான் 
கலித்தொகை 87 

 அவள் ஊடலைத் தீர்க்க அவன் கெஞ்சுகிறான். என்னை இதற்கு முன் விரும்பாதவள் போல என்னை யார் என்று கேட்கிறாய். இப்படி என்மேல் சினம் கொள்ளாமல் இருப்பதையே நான் விரும்புகிறேன். 

0

ஒரூஉநீ எம்கூந்தல் கொள்ளல்யாம் நின்னை
வெரூஉதும், காணுங் கடை 

 அவள் மேலும் ஊடிக்கொண்டு சொல்கிறாள் -- தள்ளிப்போ. என் தலையிலுள்ள கூந்தலைத் தடவாதே. உன்னைக் கண்டாலே வெறுப்பாக இருக்கிறது. 

0

(தெரியிழாய்! )
செய் தவறு இல்வழி, யாங்குச் சினவுவாய்,
மெய்பிரிந்து, அன்னவர் மாட்டு? 

 அவன் கெஞ்சுகிறான் -- நான் எந்தத் தவறும் செய்யவில்லையே. உன்னை விட்டுவிட்டா அவளிடம் சென்றேன்? 

0

(அணைத் தோளாய்! )
தீயாரைப் போல, திறனின் றுடற்றுதி;
காயும் தவறிலேன் யான்   

 அவன் கெஞ்சுகிறான் -- நான் உனக்குத் தீயவன் அல்லன். நீ எனக்குத் தீயவள் அல்லள். தீயவர் பேசுவது போல் பேசுகிறாய். நீ சினம் கொள்ளும் அளவுக்கு நான் தவறு செய்யவில்லை.  

0

(வினைக்கெட்டு, )
வாயல்லா வெண்மை உரையாது. கூறு நின்
மாயம், மருள்வா ரகத்து 

 அவள் கணவனைக் கேட்கிறாள் -- உண்மையை மறைத்துப் பசப்பாதே.  உன் மாயத்தில் மயங்குவாரிடம் இதனைப் பேசு. 

0

(ஆயிழாய்! )
நின்கண் பெறினல்லால், இன்னுயிர் வாழ்கல்லா
என்கண் எவனோ, தவறு? 

 அவன் கெஞ்சுகிறான் -- நீ இரக்கம் காட்டாவிட்டால் நான் உயிர் வாயமாட்டேன். என்னிடம் தவறு ஏதும் இல்லை. 

0

(மருந்து இன்று )
மன்னவன் சீறின், தவறுண்டோ? நீநயந்த, 
இன்னகை! தீதோ இலேன் 

 மனைவி கணவனைப் பார்த்து ஏளனமாகச் சிரித்தாள். -- கணவன் மனைவியிடம் கெஞ்சுகிறான் -- மன்னவன் சினந்தால் அதனைப் போக்கும் மருந்து உண்டா? என்னிடம் தவறு உண்டோ? நீ உன் இனிய புன்னகையால் என்னைக் கட்டிப் போட்டவள் ஆயிற்றே! நான் குற்றமற்றவன்.

0

(உரை, இனி )
தண்டாத்தீம் சாயல் நெடுந்தகாய்! அவ்வழிக்
கண்ட தெவன்மற்று நீ? 

 கட்டுக்கடங்காத அழகினால் உயர்ந்து விளங்குபவளே! அந்த இடத்தில் என்னிடம் என்ன தவறு கண்டாய்? ஒன்றுமில்லையே.

0

(ஆயின், )
ஆயிழாய்! அன்னவை யானங் கறியாமை
போற்றிய, நின்மெய் தொடுகு 

 அப்படியானால், பெண்ணே, அவற்றை நான் அங்கு அறியாமல் போனேன். அதனை நீ பொறுத்துக்கொள். நான் உன் உடம்பைத் தொடவேண்டும்.

### மேற்கோள்

பகுப்பு:பண்டைய இலக்கியம்